با حماد
حمد بن موسى لمعروف ب با حماد كان الصدر لاعضم و لحاكم ديال لمغريب ما بين  و  ولى حاكم البلاد فاش طلع ولد ختو مولاي عبد العزيز ل لعرش لي كان باقي دري  واخا كانو عنده خوتو كبر منو لحوكم ديال با حماد بحال لحوكم ديال مولاي لحسن قبل منه بقى كايوحل لمغريب ف حزات مالية و سياسية بشلا ضرايب جديدة لي ماقبلهاش الشعب و لي خلات لمخزن يولي معول كتر و كتر على بلدان النصارى باش يخلص لجيش و لخدامة باش يحارب بلدان السيبة لي تشكلو و هادشي لي من بعد غايخلي لمغريب يطيح ف لستيعمار تݣال عليه بلي كان قصير و غليض و كان من الناس لي ساهمو ف لبني و التوسيع ديال قصر لباهية ف مراكش